આઈ.ક્યુ. માટે જેમ લેખિત કસોટી દ્વારા પ્રમાણ નક્કી કરવાની પદ્ધતિ શોધાઈ છે એવી કોઈ સ્ટાન્ડર્ડ ટેસ્ટ હજુ સુધી ઈ.ક્યુ. માટે નથી શોધાઈ. હા, જાતજાતની નાની-મોટી ટેસ્ટ દ્વારા તમે જાતે નક્કી કરી લો એવી મનોરંજક કસોટીઓ ઘણી છે જેના પરથી તમને અંદાજ આવે કે તમારામાં ઈમોશનલ ઈન્ટેલિજન્સનું પ્રમાણ કેટલું છે પરંતુ સર્વસ્વીકાર્ય એવી વૈજ્ઞાાનિક ટેસ્ટ હજુ સુધી તૈયાર નથી અથવા તો કહો કે જે કંઈ વિવિધ પ્રકારની ટેસ્ટ છે તે બધાને સ્વીકાર્ય નથી. કોઈક અમુક ટેસ્ટ દ્વારા ઈ.ક્યુ.નક્કી કરે તો બીજું કોઈક અન્ય ટેસ્ટ દ્વારા નક્કી કરે.